Άντονι Πέρκινς

μικρογραφία|260x260εσ|Με τον Όρσον Γουέλς (αριστερά) στα γυρίσματα της ταινίας Η δίκη (1962)
Ο Άντονι Πέρκινς (αγγλικά: Anthony Perkins, 4 Απριλίου 1932 – 12 Σεπτεμβρίου 1992) ήταν Αμερικανός ηθοποιός. Είναι διάσημη η ερμηνεία του στο ρόλο του Νόρμαν Μπέιτς στην ταινία Ψυχώ του Άλφρεντ Χίτσκοκ.

Κινηματογραφική καριέρα 
Ο Πέρκινς έκανε το ντεμπούτο του το 1953 στην ταινία Η ηθοποιός και βραβεύτηκε με τη Χρυσή Σφαίρα ως πρωτοεμφανιζόμενος ηθοποιός. Για τη δεύτερη ταινία του, Ο άνθρωπος δίχως όπλα (1956), προτάθηκε για Όσκαρ Β' Ανδρικού ρόλου. Το 1957 ενσάρκωσε τον παίκτη της ομάδας μπέιζμπολ Boston Red Sox, Jimmy Piersall, στην αυτοβιογραφική ταινία Η σκιά του φόβου. Το 1958 πρωταγωνίστησε με τη Σίρλεϊ Μπουθ και τη Σίρλεϊ Μακλέιν στην ταινία Έτοιμοι για γάμο. Κατά τη διάρκεια αυτής της περιόδου, συμπρωταγωνίστησε επίσης στην ταινία Πόθοι κάτω από τις λεύκες (1958) με τη Σοφία Λόρεν και έπαιξε ένα αστέρι του μπάσκετ στη ρομαντική κωμωδία Οι γυναίκες τρελαίνονται για τους ψηλούς (1960) με την Τζέιν Φόντα.

Το 1960 έγινε παγκόσμια γνωστός ως Νόρμαν Μπέιτς, ο ανθρωποκτόνος ιδιοκτήτης του μοτέλ Μπέιτς στην ταινία Ψυχώ, που σκηνοθέτησε ο Άλφρεντ Χίτσκοκ. Γι' αυτήν του την ερμηνεία κέρδισε το βραβείο καλύτερου ηθοποιού από το International Board of Motion Picture Reviewers.

Το 1961 έπαιξε στην ταινία Αγαπάτε τον Μπραμς; με συμπρωταγωνίστρια την Ίνγκριντ Μπέργκμαν και κέρδισε το Βραβείο Καλύτερου Ηθοποιού στο Φεστιβάλ Κινηματογράφου των Καννών. Το 1962 πρωταγωνίστησε στην ταινία Φαίδρα, σε σκηνοθεσία Ζυλ Ντασέν, με συμπρωταγωνίστρια τη Μελίνα Μερκούρη. Η ταινία βασίζεται στην τραγωδία του Ευριπίδη Ιππόλυτος. Την ίδια χρονιά έπαιξε το ρόλο του Τζόζεφ Κ. στη μεταφορά από τον Όρσον Γουέλς της Δίκης του Κάφκα. Μετά την τεράστια επιτυχία του Ψυχώ, ο Πέρκινς κλήθηκε να ενσαρκώσει και άλλους ρόλους σκοτεινών χαρακτήρων όπως στις ταινίες Ο τρελός δολοφόνος (1965), Το σκάνδαλο (1967) του Κλοντ Σαμπρόλ, Γλυκό δηλητήριο (1968) κ.ά. Το 1974 γύρισε 2 ταινίες με σκηνοθέτη τον Σίντνεϊ Λουμέτ: Το έγκλημα στο Οριάν Εξπρές και το Lovin’ Molly. Το 1979 έπαιξε στην ταινία της Ντίσνεϋ Η μαύρη τρύπα, τη μοναδική ταινία επιστημονικής φαντασίας στην οποία συμμετείχε. Ο Πέρκινς συνέχισε την ερμηνεία του ως Νόρμαν Μπέιτς στις ταινίες Ψυχώ ΙΙ (1983) και Ψυχώ ΙΙΙ (1986), την οποία και σκηνοθέτησε.

Ο Πέρκινς μαζί με τον συνθέτη Στέφεν Σοντχάιμ έγραψε το σενάριο της ταινίας Επικίνδυνη πρόσκληση το οποίο έλαβε το βραβείο Έντγκαρ το 1974.

 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλος1953The ActressΗ ηθοποιόςΦρεντ Γουίτμαρς1956Friendly PersuasionΟ άνθρωπος δίχως όπλαΤζος Μπέρντγουελ1957Fear Strikes OutΑιχμάλωτοι του φόβουΤζιμ ΠίρσολThe Lonely ManMοναχικός άνδραςΡάιλι ΓουέιντThe Tin StarΈνας άνδρας με καρδιάσερίφης Μπεν ΌουενςThis Angry AgeΤο αντάλλαγμα της ντροπήςΤζόζεφ Ντιφρέσν1958Desire Under the ElmsΠόθοι κάτω από τις λεύκεςΊμπενThe MatchmakerΈτοιμοι για γάμοΚορνίλιους Χακλ1959Green MansionsΗ κόρη της ζούγκλαςΈιμπελOn the BeachΌσο θα υπάρχει ο κόσμοςυπολοχαγός Πίτερ Χολμς1960Tall StoryOι γυναίκες τρελαίνονται για τους ψηλούςΡέι ΜπλεντPsychoΨυχώΝόρμαν Μπέιτς1961Goodbye AgainAντίο για πάνταΦίλιπ βαν ντερ Μπες1962PhaedraΦαίδραΑλέξηςLe couteau dans la plaieΜεσάνυχτα παρά πέντεΡόμπερτ ΜακλίνLe procèsΗ δίκηΤζόζεφ Κ.Le glaive et la balanceΔύο είναι οι ένοχοιΤζόνι Πάρσονς1964Une ravissante idioteΈνα χαριτωμένο, κουτό κορίτσιΧάρι Κόμπτον1965The Fool KillerThe Fool KillerΜάιλο Μπογκάρντους1966Paris brûle-t-il?Κάψτε το ΠαρίσιΓουόρεν1967Le scandaleLe scandaleΚρίστοφερ Μπέλινγκ1968Pretty PoisonΓλυκό δηλητήριοΝτένις Πιτ1970Catch 22Catch 22ΤάπμανWUSAΟ άνθρωπος της ημέραςRέινι1971Quelqu'un derrière la porteΚάποιος πίσω από την πόρταΛόρενς ΤζέφριςLa décade prodigieuseΤο δεκαήμερο της ακολασίαςΤσαρλς βαν Χορν1972Play It As It LaysPlay It As It LaysMπι ΖιThe Life and Times of Judge Roy BeanO δικαστήςαιδεσιμότατος Λασάλ1974Lovin' MollyLovin' MollyΓκιντ ΦράιMurder on the Orient ExpressΈγκλημα στο Οριάν ΕξπρέςMακουίν1975MahoganyTο ίνδαλμα ΜαχόγκανιΣον1978Remember My NameΝα θυμάσαι το όνομά μουΝιλ Κάρι1979Winter KillsΔυναστεία δολοφόνωνΤζον ΤζερούτιTwee vrouwenΔυο φορές γυναίκαΆλφρεντThe Black HoleΗ μαύρη τρύπαδρ Άλεξ Ντουράντ1980North Sea HijackΟμάδα εξοντώσεωςKρέιμερDouble NegativeDouble NegativeΛόρενς Μάιλς1983Psycho IIΨυχώ 2: Η επιστροφήΝόρμαν Μπέιτς1984Crimes of PassionΝύχτες της Τσάινα ΜπλουΠίτερ Σέιν1986Psycho IIIΨυχώ 3: Στον τόπο του εγκλήματοςΝόρμαν Μπέιτς1988DestroyerDestroyerΡόμπερτ Έντουαρντς1989Edge of SanityEdge of Sanityδρ Χένρι Τζέκιλ / Τζακ Χάιντ1991Der Mann nebenanA Demon in My ViewΆρθουρ Τζόνσον1992Los gusanos no llevan bufandaThe Naked TargetΕλ Μεκάνο

Θεατρική καριέρα
Ο Πέρκινς έλαβε μέρος σε αρκετές θεατρικές παραστάσεις του Μπρόντγουεϊ και ήταν ισόβιο μέλος του Actors Studio. Το 1958, ήταν υποψήφιος για το βραβείο Τόνυ για την υποκριτική του ερμηνεία στο «Look Homeward, Angel». Το 1960 ήταν πάλι υποψήφιος για το Βραβείο Τόνυ Καλύτερου Ηθοποιού σε μιούζικαλ για το έργο «Greenwillow». Μεταξύ άλλων πρωταγωνίστησε στις παραστάσεις «The Star-Spangled Girl» (1967) του Νιλ Σάιμον και «Romantic Comedy» (1979) του Μπέρναρντ Σλέιντ με συμπρωταγωνίστρια τη Μία Φάροου.

Μουσική καριέρα
Κυκλοφόρησε τρία άλμπουμ ποπ μουσικής το 1957 και το 1958 με το όνομα "Τόνι Πέρκινς". Το σινγκλ του «Moon-Light Swim» έγινε μεγάλη επιτυχία στις Ηνωμένες Πολιτείες, φτάνοντας 24ο στην κατάταξη του 1957[ Charts & Awards], Allmusic.com.

Προσωπική ζωή
Γεννήθηκε στη Νέα Υόρκη. Ήταν γιος του ηθοποιού Όσγκουντ Πέρκινς (Osgood Perkins) και της Τζάνετ Έσελστιν. Φοίτησε στο Brooks School, στο Browne & Nichols School, στο Columbia University και το Rollins College.

Στις 9 Αυγούστου 1973 παντρεύτηκε τη φωτογράφο Μπερίνθια Μπέρενσον και απέκτησαν δυο γιους. Εκτός από γυναίκες, ο Πέρκινς είχε σχέσεις και με άντρες, γεγονός που κράτησε μακριά από τα φώτα της δημοσιότηταςThe Real Life Story Of Anthony Perkins .

Ο Πέρκινς πέθανε σε ηλικία 60 χρονών, στο σπίτι του στο Λος Άντζελες από AIDS.Goodman, Mark (September 28, 1992). "One Final Mystery: Surrounded by Family, Friends and a Wall of Silence, Tony Perkins Succumbs to AIDS" . People. Vol. 38 No. 13. Η σύζυγός του σκοτώθηκε την 11η Σεπτεμβρίου του 2001, καθώς επέβαινε σε ένα από τα αεροπλάνα που έπεσαν επάνω στους Δίδυμους Πύργους του Παγκοσμίου Κέντρου Εμπορίου.
 Παραπομπές 

Κατηγορία:Αμερικανοί σκηνοθέτες
Κατηγορία:Αμερικανοί ηθοποιοί θεάτρου
Κατηγορία:ΛΟΑΤ πρόσωπα από τις ΗΠΑ
Κατηγορία:Αμερικανοί ηθοποιοί κινηματογράφου